ગિરનારનું શિખર સર કરવા ઇચ્છતા યાત્રાળુઓને સુવિધા મળી રહે તે માટે લગભગ ચાર દાયકા અગાઉ ઉદ્યોગપતિ અને દાનવીર સ્વ. નાનજી કાલીદાસ મહેતાએ ગિરનાર પર રોપ-વેની સુવિધા ઊભી કરવાનો વિચાર મૂક્યો હતો અને તે વખતે લગભગ ૧૮ કરોડનો ખર્ચ અંદાજવામાં આવ્યો હતો, તે ખર્ચ આપવા સુધીની તૈયારી પણ તેમણે દર્શાવી હતી. ૧૯૬૮માં આ પ્રોજેક્ટ નક્કી કરાયો હતો, પરંતુ તે સમયે ટેકનિકલ કારણસર યોજના અમલી બની શકી ન હતી અને તંત્ર દ્વારા પણ આ યોજના અંગે ગંભીરતાથી વિચાર કરવામાં આવ્યો ન હતો. બાદમાં રાજ્યના પ્રવાસન વિભાગ દ્વારા આ અંગે દરખાસ્ત કરવામાં આવી હતી.